Venner (film)

Venner er en norsk krim- og dramafilm fra 1960 regissert av Tancred Ibsen. Hovedrollene spilles av Alf Malland og Tor Stokke. Filmen er basert på Arnulf Øverlands skuespill med samme navn fra 1917, som først ble oppført på Det nye teater i 1933. Filmen er kjent for dramatiske ektsteriørscener av fjellklatring innspilt i den norske fjellheimen.

Handling
To venner, Harry og Tomas, forsøker sammen å bestige den beryktede fjelltoppen Eagle Peak. Men bare Harry vender tilbake. Han nådde tilsynelatende toppen, men Tomas ble tatt av et ras og omkom. Saken tar en sensasjonell vending idet Tomas likevel dukker opp noen dager senere. Han reddet seg unna raset og nådde toppen. Han hevder at Harry bevisst forsøkte å ta livet av ham. Harry sier Tomas er sinnssyk han blir innlagt. Det hele utvikles til en duell om hvem som taler sannheten der Tomas versjon blir ansett som mindre og mindre troverdig. Men journalist Vera Ruud skaffer et avslørende fotografi som beviser hva sannheten var. Tomas forfremmelse ved bedriften og hans kone Edna viser seg å være stridens eple og årsaken til Harrys hat overfor Tomas.

Om filmen
«Stort comeback fra Tancred Ibsen», skrev VG i 1960, og gav den terningkast seks.

Den ble nominert til Gullbjørnen ved Filmfestivalen i Berlin.

I en scene i filmen utpekes Store Ringstind som Eagle Peak.

I rollene
 Skuespiller  RolleAlf Malland  Tomas GranTor Stokke  Harry SmidtEva Bergh  Edna GranIngerid Vardund  Vera Ruud, journalistEinar Sissener  RedaktørenOla Isene  OverlegenWilfred Breistrand  ReservelegenHelge Essmar  Olsen, sykepasserSynnøve Gleditsch  Hushjelp hos SmidtVegard Hall  Apeklubbens formannKarin Hansson  KontordameHarald Heide Steen  Æresrettens formannGitta Heske  KontordameEgil Hjorth-Jenssen  Gammel journalistThor Hjorth-Jenssen  PolitifullmektigRolf Holmsen  Stemmen i åpningen Øivind Johnssen  Medlem av æresrettenFinn Kvalem  Apeklubbens sekretærMette Lange-Nielsen  KontordameRigmor Lange  Kontordame hos SASBibba Øygard  KontordameKnut Risan  Journalist i butikkenErna Schøyen  Husholderske hos GranRagnar Schreiner  Medlem av æresrettenPer Sunderland Tom Tellefsen  Medlem av æresretten

Referanser

 Eksterne lenker 

 Filmen i full versjon hos NRK


Kategori:Filmer fra 1960
Kategori:Norske filmer fra 1960-årene
Kategori:Norske dramafilmer
Kategori:Norske kriminalfilmer
Kategori:Filmer regissert av Tancred Ibsen
Kategori:Sort-hvitt-filmer
Kategori:Norskspråklige filmer